ועדת הכלכלה, כנסת 20, פרוטוקול מספר 649, 2018-01-01 13:00

איתן כבל: שלום לכולם.

איתן כבל: אנחנו פותחים את הישיבה הרביעית של ועדת הכלכלה ביום הזה, כולל ועדת המשנה.

איתן כבל: ברשותכם, הנושא שמונח כאן על סדר יומנו הוא - תקריאי לי אותו, גברתי?

<לאה ורון: "מציאת פתרונות ומזעור נזקים לבעלי מוניות מהפסקת מכירת מוניות יד שנייה לפלסטינאים, מאת ח"כ נאוה בוקר", והיא בוודאי תגיע בקרוב.

איתן כבל: נאוה בוקר לא הגיעה, אבל אני מתחיל את הדיון.

איתן כבל: ברשותכם, אני רוצה להזכיר שאנחנו עצרנו את הדיון בפעם הקודמת כיוון שלא היה את הגורם המוסמך שיכול היה לתת לנו את המענה - רשות המסים.

איתן כבל: כולם ישבו מולנו ואמרו: כן, כן, כן.

איתן כבל: אבל לא היו לנו תשובות בעניין הזה.

איתן כבל: נציג רשות המסים נמצא כאן בפנינו.

איתן כבל: אני רק אומר במשפט וחצי כדי להכניס את עצמנו לתוך התהליך.

איתן כבל: באו נציגי ארגוני המוניות, ובראשם "היהודים": יהודה את יהודה, ואמרו לנו: מדוע לא יתאפשר להם, כמו שהיה כנראה בעבר, למכור במקום לגרוט את המוניות, לבצע פעולה של מכירת המוניות לשטחים, כשבאופן הזה יש את הרווח שהם אמורים לעשות שמאפשר להם לקנות מונית, לחדש את המונית.

איתן כבל: לא היו לנו תשובות בעניין הזה.

איתן כבל: אדוני, האם אתה יכול להשיב לנו למה לא?

איתן כבל: ואם כן, מה צריך לעשות כדי שנגיע למנוחה ואל הנחלה?

<אורי הרוש: אורי הרוש, אני סגן המנהל של המחלקה הכלכלית ברשות המסים.

<אורי הרוש: אני אענה שתי תשובות: אחת בנושא הפורמלי, אתן את הרקע הפורמלי.

<אורי הרוש: שנית, אתן גם את הרקע הענייני.

<אורי הרוש: ברקע הפורמלי אני רוצה להגיד שבנושא הנדון שאתם מדברים עליו יש כבר החלטה, יש החלטת ממשלה, וישנו תהליך מול ארגוני המוניות, מול ארגונים נוספים, בוועדת הכספים כדי להגיע בסופו של דבר למה שאדוני הציג, שבעצם בתום ארבע שנים ניתן יהיה לגרוט את המוניות.

<אורי הרוש: התהליך הזה שהממשלה כבר החליטה עליו הוא במסגרת המיסוי הירוק, וכרגע הוא בדיון בוועדת הכספים כדי לקבל החלטה כוללת בקשר למיסוי הירוק, כשהנושא של הזיהום של המוניות שעלה פה והנושא שכיום שישנה איזושהי העדפה מסוימת לשימוש בסולר, בסופו של דבר ההעדפה הזו תרד לאורך כעשר שנים, ובסוף התהליך באמת יקוצר בצורה משמעותית הזמן שבו ניתן למכור את המונית ללא מס.

<אורי הרוש: אני אתן תמונת מצב להיום, ובוא נגיד זה גם להיום וזה גם לאורך שנים.

<אורי הרוש: תמונת המצב, ואנחנו רואים אותה לאורך כל השנים, היא שסדר גודל של 80% מהמוניות מתחלפות בתוך חמש שנים.

<אורי הרוש: זה נתון שהוא די יציב.

<אורי הרוש: זאת אומרת, בתום תקופת הפחת בדרך כלל המונית כבר, לפחות 80% מ - - -

<יהודה בר אור: הפחת שלנו ארבע שנים, לא חמש.

<אורי הרוש: לא, לא.

<אורי הרוש: אני אומר בתום חמש שנים המוניות מתחלפות.

<אורי הרוש: זה בערך התקופה שבה היום מחזיקים מונית.

איתן כבל: הוא מכיר את זה כי הוא מקבל את ה- - -

<אורי הרוש: אגב, הנתונים הם ממשרד התחבורה, והם נתונים מאוד מאוד יציבים.

<אורי הרוש: אני אתן איזושהי תמונת מצב.

<יהודה מזרחי: כשאתה אומר: יהיה בתום חמש שנים - נוספות לפרטי או שאתה מתכוון שהנהג - - -?

<אורי הרוש: לא, לא - נמכרות.

<אורי הרוש: נמכרות החוצה, יוצאות החוצה.

<אורי הרוש: אני אתן רק תמונת מצב:

<אורי הרוש: ב-2011 סדר גודל של מוניות היו כ-19,000 מוניות.

<אורי הרוש: מתוכן עד חמש שנים נמכרו לשימוש פרטי 15,435, כמובן בדירוג של שנים.

<אורי הרוש: ב-2016 היו כ-23,000 מוניות.

<אורי הרוש: 80% - זאת אומרת, כ-18,000 מוניות - כבר הוחלפו בתום חמש שנים.

<אורי הרוש: זאת אומרת, נמכרו לשוק הפרטי.

<אורי הרוש: בשנת 2017 - זה נתונים אחרונים - מתוך 24,500 מוניות, נמכרו כבר 19,600 מוניות.

<אורי הרוש: זאת אומרת, היום בלי ההטבה, בלי שום עידוד נוסף, המוניות מוחלפות תוך חמש שנים.

<אורי הרוש: המתווה החדש שהממשלה החליטה עליו שהוא כרגע בדיון בוועדת הכספים, ואתם יודעים את זה, מדבר על זה שבתום ארבע שנים של שימוש במונית, שיעור ההטבה למכס ולמס קנייה יהיה אפס.

<אורי הרוש: זאת אומרת, אם נהג מונית יחזיק את המונית ארבע שנים הוא לא יצטרך לשלם שום דבר.

<אורי הרוש: אני גם לא חושב שזה יהיה חכם לקחת עכשיו את סל ההטבות האלה של מיסוי ירוק ולהתחיל לפרוס אותן לפרוסות לוועדות הכנסת השונות.

<אורי הרוש: זה בתהליך בוועדת הכספים.

<אורי הרוש: יש דיונים, זה כבר התחיל.

איתן כבל: האמת, אני לא מבין את נשיאות הכנסת.

<יהודה מזרחי: אני רוצה לעשות סדר, יש פה איזה טעות.

איתן כבל: יהודה, שניה.

איתן כבל: זה שאתה מחליט שזה טעות, זה לא אומר שזה טעות רק כי החלטת.

איתן כבל: תן לנו לעשות סדר בדברים, קודם כל.

איתן כבל: קודם כל, מהדברים שאומר כאן נציג רשות המסים עולה שמתקיים בימים אלה דיון בוועדת הכספים של הכנסת.

איתן כבל: הוא גם מציג את הפרויקט הירוק שמונח לפתחה של ועדת הכספים.

איתן כבל: יהודה, בואו נלך מפה ותציגו מה אתם יודעים.

<יהודה מזרחי: אני יהודה מזרחי.

<יהודה מזרחי: אני אדבר בשם היושב-ראש.

<יהודה מזרחי: אני יכול לומר לך שהישיבה האחרונה היתה, ויש פה סיכום ישיבה, ב-10 לאוגוסט 2016.

<יהודה מזרחי: אז אם זה נראה נקרא: יש דיון כרגע, זה דיון מהעבר.

איתן כבל: לא.

איתן כבל: יהודה, אני רוצה לעדכן אותך כדי שתבין.

איתן כבל: מסתבר שהפתרון לעניין הוא לא פה.

איתן כבל: אני מנסה קודם כל להבין את הסיטואציה.

איתן כבל: אני לא רוצה להתחיל להתעסק במשהו.

איתן כבל: חברתי חברת הכנסת נאוה בוקר באה והניחה בדיון המהיר את הנושא לפתחנו ונשיאות הכנסת העבירה את העניין לוועדת הכלכלה, אלא שהסתבר שבעת הזו כבר מתקיים.

איתן כבל: זה שזה היה ב-2016 וועדת הכספים לא עשתה עם זה - גם אם היא לא קידמה את זה, זה לא אומר שהאכסניה שצריכה להתקיים, או שתהיה פנייה מצדנו בסוף הדיון להגיד - -

<לאה ורון: נניח כבר מסקנות על השולחן - - -, מר הרוש מסר - - -

איתן כבל: - - להניח מסקנות על שולחן הוועדה אז ממילא זה כבר - - - יהודה, בבקשה.

<יהודה מזרחי: מה שקורה הוא שיש שני דברים.

<יהודה מזרחי: אחד, בישיבה הזו שלפני שנה וחמישה חודשים, והאדון דיבר על זה, יש עניין של לעבור לרכב היברידי וכד'.

<יהודה מזרחי: זה תהליך שצריך לאשר אותו.

<יהודה מזרחי: אנחנו פנינו לפה על מנת להפחית מיסוי למוניות משומשות כי המגזר הערבי סגר את השערים.

<יהודה מזרחי: אי- אפשר להעביר מכוניות לשטחים.

<יהודה מזרחי: לכן, באנו לפה בבקשה שהאוצר יתחייב שבמידה ותנאי השוק ישתנו אז נבחן שוב להפחית מיסוי למוניות.

<יהודה מזרחי: זה לא קשור לישיבה שנערכת שם.

איתן כבל: יהודה בר-אור, בבקשה.

<יהודה בר אור: קודם כל, בזמנו אנחנו ישבנו בישיבה עם ערן יעקב לפני שהוא גדל, ועוד כמה חבר'ה.

<יהודה בר אור: הסיכום בדיון הזה היה שנכון שאחרי ארבע שנים אנחנו נוכל לקבל פטור והמכונית תימכר ללא מכס.

<יהודה בר אור: זה נכון, כל מה שנאמר פה.

<יהודה בר אור: הנה הטיוטה של זה, גם הסיכום פה נמצא כי אני הייתי נוכח גם בדיון וגם ב- - - אבל יש פה בעיה חדשה, ויהודה שהוא איש שעובד עם המערכות אומר שהשתנה המצב.

<יהודה בר אור: גם זה נאמר לנו באותה ישיבה עם ערן, שאם במקרה ישתנה המצב בענף המוניות, ונניח לדוגמה שיהיה מצב שהכול ייעצר בגלל גורם שלא קשור לנו, אלא גורם חיצוני כמו עכשיו שהם מונעים את המכוניות מלעבור לשטחים ולכל שאר הדברים, אז אנחנו נדון איך אפשר להקל בינתיים עד שיעבור החוק הזה שכבר נמשך שנה וחצי, ואולי יימשך עוד שנתיים.

<יהודה בר אור: אז מה יהיה?

<יהודה בר אור: יש עכשיו הצטברות של אלפי מוניות שהנהגים שלהן - לא מסרו להם את המכונות כדי להחליף את המכונית במכונית חדשה יותר, עם אלפי קילומטר, והן עומדות במגרש.

<יהודה בר אור: אורי, אני אתן לך דוגמה, ותבין את זה גם אתה.

<יהודה בר אור: מונית 2012 שארבע שנים בטח עברו לפי המוסכמות פה, נתקעת שם.

<יהודה בר אור: היא עולה 7,000 - 8,000.

<יהודה בר אור: אתה יודע כמה לוקחים עליה מכס?

<יהודה בר אור: 10,000 - 11,000.

<יהודה בר אור: מה זה הדבר הזה?

<יהודה בר אור: זה מונית.

<יהודה בר אור: אדם מקבל עליה 10 - 11 מהמתווך הזה, והמכס רוצה על זה עוד 11,000.

<יהודה בר אור: אז הוא לא יכול למכור ואף אחד לא נותן לו מחיר.

איתן כבל: העניין ברור.

<יהודה בר אור: לכן, יהודה אומר, ולכן זה עלה על ידי חברת הכנסת נאוה, ואתה היית בדיון הקודם גם, הוא אומר: אנחנו נמצאים עכשיו במצב שיש כוח עליון שמונע מאיתנו להעביר את המכוניות מפה לפה.

<יהודה בר אור: אז תן לנו אפשרות לעשות משהו.

איתן כבל: יהודה, העניין ברור.

איתן כבל: תודה.

איתן כבל: בבקשה.

<אורי הרוש: לא השתתפתי בדיון האחרון בוועדת הכספים, אבל אני לפחות יודע את הסיכומים.

<אורי הרוש: בחסות ועדת הכספים הגופים נשלחו יחד להגיע לאיזושהי הסכמה.

<יהודה בר אור: אורי, במוניות יש הסכמה.

<יהודה בר אור: הבעיה היתה עם התעשיינים, לא איתנו.

<לאה ורון: תאמר מתי התקיימה הישיבה, ומה הכוונה "גופים"?

<אורי הרוש: אני לא יודע להגיד את הישיבה, אני יכול להגיד את החלטת הממשלה.

<יהודה בר אור: אני יכול להגיד לך, אני הייתי שם.

<יהודה בר אור: לא - - -

<אורי הרוש: מדובר בהחלטת ממשלה מס' 1837 שהיא מיום 11.8.2016.

<אורי הרוש: במסגרת ההחלטה הזו ישנו מכלול של צעדים שהמטרה שלהם היא לעודד את המעבר לאנרגיה ירוקה.

<אורי הרוש: בין היתר, למשאיות, למוניות, לכל הגופים.

<אורי הרוש: אני אפנה את גברתי.

<אורי הרוש: סעיף 21 בהחלטה מדבר על הנקודה הזו בדיוק.

איתן כבל: יקירי, אני רוצה להיות ממוקד.

איתן כבל: הבנתי מהם שהדיון הרחב מתקיים, בעצלתיים או באופן מהיר - הוא מתקיים.

איתן כבל: הם באים ומעלים נקודה אחרת שיכול להיות שאדוני לא יודע לתת עליה תשובה, ויבקש מאיתנו ללכת לבדוק אותה ויעביר לנו את התשובה בכתב.

איתן כבל: זה גם בסדר, אני רק מנסה למקד אותה.

איתן כבל: הם לא עוסקים לפי מה שאני מבין מהם בשאלת המשא ומתן על אוויר נקי - כל הסיפור הירוק.

איתן כבל: אני שם את זה בצד.

איתן כבל: הם אומרים שמבחינתם עד שזה מתקיים, הנסיבות השתנו.

איתן כבל: מה זה "הנסיבות השתנו"?

איתן כבל: עקב העובדה שהרשות הפלסטינית סגרה את השערים בפניהם הם לא יכולים לבצע את מה שהיו כל הזמן מבצעים, והרוויחו על זה את המס.

איתן כבל: הוא לא קשור לשאלות ה - - -

<יהודה מזרחי: הפחת של המונית היה - - -.

<יהודה מזרחי: הנהג היה מקבל יותר כסף כי היה לו למי למכור.

<יהודה מזרחי: היום אין לו למי למכור, ועברה שנה.

איתן כבל: ואז הוא מוצא את עצמו בנסיבות כאלה שהעלות של החלפה מונית היא הרבה יותר גבוהה, מבחינתו.

איתן כבל: זאת אומרת, המכירה שם נתנה לו איזה אפשרות שהיה לו יותר כסף ללכת ולחדש את המונית שלו.

<יהודה בר אור: מקבל כסף מהמתווכים יותר.

<יהודה בר אור: אם הוא יכול היה למכור שם, הוא קיבל יותר כסף שם.

<אורי הרוש: במאמר מוסגר, התוצאה של הבקשה שלהם צריכה להיות, אם אני מבין נכון, איזשהו קיצור של הזמן שבו נהג המונית מקבל פטור.

<אורי הרוש: נניח שזה יקוצר מחמש שנים היום, שזה כמעט 80%, לארבע שנים שבו יפטרו את נהג המונית בכלל מתשלום מס.

<אורי הרוש: זה בדיוק הנושא שוועדת הכספים הולכת לדון בו.

<אורי הרוש: זה בדיוק הנקודה שהיא כתובה ממש בסעיף ההחלטה של הממשלה שאומר שבסופו של דבר לאחר ארבע שנות החזקה במונית יהיה פטור מלא.

<אורי הרוש: זאת אומרת, היום בחמש שנים יש בערך 80% פטור.

<אורי הרוש: בארבע שנים יהיה פטור מלא.

<אורי הרוש: זאת אומרת, שיפור משמעותי של מועד הפטור.

<יהודה בר אור: אני נתתי לך דוגמה של 2012.

<יהודה בר אור: 2012 זה שבע שנים.

<אורי הרוש: בעקיפין מה שהוועדה נדרשת כאן לבוא ולהגיד: בואו תקצרו לארבע שנים או לשלוש שנים או לשנתיים או לחמש.

<אורי הרוש: אבל זה בדיוק הנושא שבו ועדת הכספים דנה ואין עדיין החלטה.

<אורי הרוש: אם ישנן השגות כתוצאה משינוי של הרשות הפלסטינית או מכל מיני סיבות - - -

איתן כבל: הרוש, אני רוצה לסכם.

<קריאה: אני רוצה להגיד משהו קצר שהוא הכי חשוב.

איתן כבל: אח שלי, זה לא מעניין אותי.

איתן כבל: זה סתם, זה עכשיו דו-שיח של חירשים.

<קריאה: זה לא נכון, סליחה.

<קריאה: תן לי, בבקשה.

איתן כבל: תרשה לי, בבקשה.

איתן כבל: אני רוצה לסכם את הדברים.

איתן כבל: יש לי יום עמוס מאוד, עוד לא סיימתי אותו.

איתן כבל: ברשותכם, אתם תוציאו אליי פנייה מסודרת עם העניין בדיוק כמו שאתם רואים אותו.

איתן כבל: חבר'ה, בסוף בסוף אני ממשיך את הדיון הזה, אבל הייתי צריך להגיד לכם: חברות וחברים, סעו לוועדת הכספים.

איתן כבל: אבל אני לא רוצה להוציא אתכם - - -.

איתן כבל: כל הדיון הזה הוא ועדת הכספים, אין לו דבר וחצי דבר עם העניין של הוועדה.

איתן כבל: אני מבקש שתוציאו לי מכתב.

איתן כבל: אני אעביר אותו למר הרוש והוא יצטרך להתמקד בעניין הספציפי הזה - או שהוא ייתן לכם מענה במסגרת הזו.

איתן כבל: אנחנו נעביר פנייה גם לגפני ונבקש ממנו לחדש את הדיונים, ושלום עלייך נפשי.

<יהודה בר אור: הדיון לא נסגר שם בגללנו.

<יהודה בר אור: אנחנו הסכמנו לכל מה שסוכם.

<יהודה בר אור: זה היה בגלל שהיתה בעיה עם התעשיינים עם הגז, לא איתנו.

איתן כבל: יהודה בר אור חברי, אני לא נכנס לעניין הזה.

איתן כבל: אני גם לא מתכוון שנקיים במקביל שני דיונים בשני מקומות.

איתן כבל: אני כבר הלכתי לקראתכם כשאמרתי לכם: אנא, העבירו לי את הפנייה.

איתן כבל: אני אעביר אותה למר הרוש ונמצא את הדרך איך להתמודד עם זה.

איתן כבל: תודה רבה, הישיבה נעולה.